මම එතැනට දිව ගියේ ආශාවෙනි. බැලූ බැලූ අතට විහිදුණු විසිරුණු මේ ජලාශය නීල වර්ණ පිරිසුදු ජල තලයකින් යුක්තය. ඒ ජලය සිප වැළඳ ගත් පවන් රොදක් වහා පැමිණියේ මා පිළිගන්නටය. මේ වැව වට කරගත් වනාන්තරය තුළ අලි කොටි වැනි සතුන්ද සිටින්නට පුළුවන. වැල්ලවාය යනු අලින් ගැවසෙන ඉසව්වකි. මේ අවට ඇති හඳපානාගල වැවට හැම සන්ධ්‍යාවකටම වල් අලි පැමිණෙති. ඒ අලින්ටම එහා මෙහා යන්නට මේ යෝජිත රක්ෂිතය ද හඳපානාගල වනය හා සම්බන්ධව තිබේ. ඉතින් බොහෝ සන්ධ්‍යාවන්හි රාත‍්‍රීන්හි අලි පැමිණ මේ වැව් දියේ පහස ලැබ සිසිල විඳිනවා සිකුරුය.වැව මැද ඉපල් වුණු තුරු කඳකි. කවදාක හෝ ගොඩබිම හැදුණු මේ ගස වැව් දියට ගොඳුරු වූ ඉක්බිති මිය යන්නට ඇත. එහෙත් එහි මැරුණ කඳ තවමත් ජලයෙන් මතුවී අහස දෙස බලා හිඳී. අද එයට අතු පතර අහිමි වුණ ද කොළ දලූ අහිමි වුණ ද මල් සම්පත අහිමි වුණ ද තනිකමක් නම් නැති පාටය. මේ දැනුත් එහි වියලි කඳ මත කොකුන් යුවළක් රැඳී හිඳිති.
වැව වටා ඇති වන්නන්තරයේ සිටිය හැකි යැයි හැගෙන සතුන් කව්රුන්ද
අලි කොටි